31-jarige in hof oor voetganger se dood | Maroela Media
Argieffoto (Foto: Andreas Lischka/Pixabay)
'n 31-jarige man het Dinsdag in die landdroshof in Port Elizabeth verskyn in verband met 'n ongeluk oor die naweek waartydens 'n voetganger gesterf het.
Kalvin Zirema het Sondagoggend omstreeks 04:00 in die regterkantse laan in die rigting van Kings Beach met sy Audi A4 gery toe hy twee voetgangers getref het. Die twee persone het naby 'n eiland naby die McDonald's-kruising gestaan.
'n Man van Nigerië is op die toneel dood en 'n 26-jarige vrou van Zwide het haar been in die ongeluk verloor. Sy is in 'n kritieke toestand na 'n hospitaal geneem.
Volgens die polisie het Zirema van die toneel gevlug ná die ongeluk, maar beamptes het hom later in hegtenis geneem. Kol. Priscilla Naidu, woordvoerder van die polisie, het gesê Zirema bly in aanhouding. Hy moet Donderdag weer in die hof verskyn vir 'n formele aansoek om borgtog.
Die oorledene is uitgeken as Anthony Agbo (35), 'n Nigeriër wat slegs twee of drie dae tevore in Suid-Afrika aangekom het voor die noodlottige ongeluk.
Gewoonlik as hul vlug na 'n ongeluk was daar verseker drank by betrokke. So gee hom kans om eers nugter te word. As hy nugter was sou hy mos nie in die regterkantste laan gery het nie???
Vlugtendes van ongelukstonele moet bitter hard boet vir hulle moordadige late.
Audi why implicate your trademark??
Toe die ambulans met 18 pasiente gerol het, het niemand gese dit is n Veto nie. En toe die ander ambulans 3 mense dood gery het, was dit nie n Toyota nie????
In n vorige berig van n ongeluk waarin 3 mense dood is as gevolg van die 1 bestuurder wat beheer verloor het omdat hy n spoed van 260km gejaag het, is die voertuie se make ook genoem. Dis was n Jaguar en n Mercedes Benz…so wat is die probleem? Dis die betrokke voertuig waarin die betrokke persoon ten tyde van die noodlottige ongeluk was, niks meer en niks minder nie.